O femeie din municipiul Roman este cercetată penal după ce şi-ar fi ucis copilul nou-născut, a informat, miercuri, Inspectoratul de Poliţie Judeţean (IPJ) Neamţ.
Poliţiştii s-au autosesizat în acest caz pentru că ştiau că femeia este gravidă şi au observat, miercuri, că ar fi născut, dar nu are bebeluşul.
‘La data de 29 mai, organele de cercetare penală din cadrul Poliţiei municipiului Roman s-au sesizat din oficiu cu privire la săvârşirea infracţiunii prevăzute de articolul 200 alineatul 1 din Codul Penal’, a declarat purtătorul de cuvânt al IPJ Neamţ, inspectorul Ramona Ciofu.
Cazul a fost preluat de Parchetul de pe lângă Tribunalul Neamţ, cercetările fiind efectuate de către Serviciul de Investigare a Criminalităţii Organizate Neamţ.
(AGERPRES/FOTO radioiasi.ro – imagine ilustrativă)